**ՀԻՄՆԱՎՈՐՈՒՄ
«ԱԲՈՎՅԱՆ ՀԱՄԱՅՆՔԻ ՊՏՂՆԻ ԳՅՈՒՂՈՒՄ ԳՏՆՎՈՂ 07-054-0321-0028 ԿԱԴԱՍՏՐԱՅԻՆ ԾԱԾԿԱԳՐՈՎ 0.05 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 ՀՀ Կոտայքի մարզի Աբովյան համայնքի Պտղնի գյուղում գտնվող, քաղաքացու սեփականություն հանդիսացող 07-054-0321-0028 կադաստրային ծածկագրով 0.0500 հա հողամասը համաձայն համայնքի հողերի օգտագործման սխեմայի հանդիսանում է գյուղատնտեսական նպատակային նշանակության, վարելահող (03.08.2023 թվականի N 03082023-07-0150 վկայական):

Հողամասի սեփականատերը դիմել է համայնքապետարան և ցանկանում է հողամասի գյուղատնտեսական նպատակային նշանակությունը սահմանված կարգով փոփոխել բնակավայրերի նպատակային նշանակության բնակելի կառուցապատման հողամասի: Հողամասը գտնվում է Պտղնի գյուղի վարչական տարածքի հարավային մասում, բնակավայրի բնակելի գոտուց 340 մետր դեպի արևմուտք: Հողամասի մուտքն ու ելքը կազմակերպվում է երկրորդական նշանակության ճանապարհից: Հողամասի սեփականատերը ցանկանում է սահմանված կարգով կառուցել բնակելի տուն և ցանկապատել հողամասը: Հողամասի շրջակայքում, ըստ Պտղնի համայնքի ավագանու կողմից հաստատված հողամասերի օգտագործման սխեմայի, արդեն իսկ առկա են բնակելի կառուցապատման համար նախատեսված հողամասեր: Սեփականատիրոջ դիմումի վերաբերյալ Հողերի օգտագործման ժամանակավոր սխեմաների համաձայնեցման միջգերատեսչական հանձնաժողովը 2023 թվականի նոյեմբերի 21-ին տվել է N 112 դրական եզրակացությունը։
Հաշվի առնելով վերոնշյալը առաջարկվում է հողամասի նպատակային նշանակությունը փոփոխել որպես բնակավայրերի նպատակային նշանակության բնակելի կառուցապատման հողատեսքի:

 Հողամասի նպատակային նշանակության փոփոխության ժամանակ հողամասի սեփականատերը համայնքային բյուջե պետք է վճարի հողամասի կադաստրային արժեքների փոփոխման պահին առկա տարբերությունը, որը կազմում է 1 443 750 (մեկ միլիոն չորս հարյուր քառասուներեք հազար յոթ հարյուր հիսուն) դրամ։
 «Աբովյան hամայնքի Պտղնի գյուղում գտնվող 07-054-0321-0028 կադաստրային ծածկագրով 0.05 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ առաջանում է տվյալ հողամասին հասցե տրամադրելու մասին համայնքի ղեկավարի որոշման ընդունման անհրաժեշտություն, իսկ Աբովյան համայնքի բյուջեի ծախսերում փոփոխություններ չեն առաջանում:

 ***ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ***